title: 2013/580/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan vakuutus- ja lisäeläkeviranomaisen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/241

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan vakuutus- ja lisäeläkeviranomaisen talousarvion toteuttamisesta varainhoitovuonna 2011
   (2013/580/EU)
   EUROOPAN PARLAMENTTI, joka

               —

               ottaa huomioon Euroopan vakuutus- ja lisäeläkeviranomaisen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan vakuutus- ja lisäeläkeviranomaisen tilinpäätöksestä varainhoitovuodelta 2011 sekä viranomaisen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan valvontaviranomaisen (Euroopan vakuutus- ja lisäeläkeviranomainen) perustamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1094/2010, muutettuna päätöksellä N:o 716/2009/EY ja kumottuna komission päätöksellä 2009/79/EY (4), ja erityisesti sen 64 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä talous- ja raha-asioiden valiokunnan lausunnon (A7-0114/2013),

               1.

               myöntää Euroopan vakuutus- ja lisäeläkeviranomaisen toimitusjohtajalle vastuuvapauden viranomaisen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan vakuutus- ja lisäeläkeviranomaisen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 104.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 331, 15.12.2010, s. 48.

      (5)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan vakuutus- ja lisäeläkeviranomaisen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan vakuutus- ja lisäeläkeviranomaisen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan vakuutus- ja lisäeläkeviranomaisen tilinpäätöksestä varainhoitovuodelta 2011 sekä viranomaisen vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan valvontaviranomaisen (Euroopan vakuutus- ja lisäeläkeviranomainen) perustamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1094/2010, muutettuna päätöksellä N:o 716/2009/EY ja kumottuna komission päätöksellä 2009/79/EY (4), ja erityisesti sen 64 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä talous- ja raha-asioiden valiokunnan lausunnon (A7-0114/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Euroopan vakuutus- ja lisäeläkeviranomaisen, jäljempänä ’viranomainen’, varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että uusi Frankfurt am Mainiin sijoitettu viranomainen perustettiin asetuksella (EU) N:o 1094/2010 ja se aloitti itsenäisen työskentelynsä virallisesti 1. tammikuuta 2011;

                  C.

                  ottaa huomioon, että viranomaisen toimintaa tarkasteltaessa olisi otettava huomioon, että meneillään olevassa oikeudellisessa siirtymävaiheessa se hoitaa uuden toimenkuvansa lisäksi myös edeltäjälleen Euroopan vakuutus- ja työeläkevalvontaviranomaisten komitealle (CEIOPS) kuuluneita (myös keskeneräisiä) tehtäviä ja vastuita (kaikki CEIOPS:n varoihin, vastuisiin ja keskeneräisiin operaatioihin liittyvät tehtävät siirrettiin automaattisesti uudelle viranomaiselle);

                  D.

                  toteaa, että viranomainen on erottamaton osa Euroopan finanssivalvojien järjestelmää ja työskentelee tiiviissä yhteistyössä sisarelintensä (Euroopan pankkiviranomainen ja Euroopan arvopaperimarkkinaviranomainen ja näiden kolmen yhteiskomitea sekä Euroopan järjestelmäriskikomitea) kanssa;

                  E.

                  ottaa huomioon, että viranomaisen kokonaistalousarvio vuodeksi 2011 oli 10 667 000 euroa;

                  F.

                  ottaa huomioon, että viranomaisen perustamisasetuksen (6) mukaisesti varainhoitovuoden 2011 talousarviosta 55 prosenttia rahoitettiin jäsenvaltioiden ja Euroopan vapaakauppaliiton (EFTA) maiden maksuosuuksin ja 45 prosenttia rahoituksesta oli peräisin unionin talousarviosta;

                  G.

                  ottaa huomioon, että viranomaisen talousarvion toteutuma oli vuoden 2011 lopussa positiivinen eli 2 804 969 euroa (7), kun siitä oli vähennetty valuuttakurssimuutosten vuoksi 2 437,59 euroa, ja tämä määrä kirjattiin tilinpäätökseen velaksi komissiolle;

         Talousarvio- ja varainhallinto

                  1.

                  huomauttaa, että varainhoitokertomuksen (8) mukaan unionin maksuosuus viranomaisen talousarvioon vuodeksi 2011 oli alun perin 4 267 000 euroa; toteaa, että kyseessä oli viranomaisen ensimmäinen toimintavuosi;

                  2.

                  panee tilinpäätöksestä merkille, että viranomaisen talousarvio varainhoitovuodeksi 2011 oli yhteensä 10 667 000 euroa; toteaa lisäksi, että talousarviotulot olivat yhteensä 9 387 070,78 euroa (johon sisältyy 5 120 035,36 euroa eli 80 prosenttia jäsenvaltioiden vuonna 2011 maksamista osuuksista);

                  3.

                  muistuttaa, että tilinpäätöksen mukaan kansallisten valvontaviranomaisten maksuosuus oli 6 400 200 euroa, josta tosiasiallisesti suoritettiin 5 120 035,36 euroa; kehottaa jäsenvaltioita tiedottamaan vastuuvapauden myöntävälle viranomaiselle, miksi maksuosuudet olivat ainoastaan 80 prosenttia alun perin kaavaillusta määrästä; pyytää, että tulevaisuudessa, kun viranomaisen toiminta on täysin käynnissä, jäsenvaltiot suorittavat koko maksuosuutensa, sillä muuten viranomaisen valmiudet hoitaa tehtäviään asianmukaisesti vaarantuvat;

                  4.

                  pitää huolestuttavana, etteivät varainhoitoasetuksen säännökset sovellu täysin viranomaisen varainhoitorakenteeseen, koska 55 prosenttia sen talousarviosta rahoitetaan jäsenvaltioiden ja Euroopan vapaakauppaliiton (EFTA) maiden maksuosuuksin; katsoo, että tätä kysymystä olisi käsiteltävä viimeistään muutettaessa virastoja koskevia varainhoitoasetuksen säännöksiä seuraavan kerran, ja kehottaa komissiota arvioimaan tilannetta ja tiedottamaan siitä vastuuvapauden myöntävälle viranomaiselle;

                  5.

                  kehottaa komissiota kartoittamaan kaikki vaihtoehdot viranomaisen uudeksi pitkän aikavälin kestäväksi rahoitusmalliksi, jolla turvataan viranomaisen riippumattomuus, kun komissio toteuttaa viraston toimintaa ja rahoitusjärjestelyjä koskevan seuraavan uudelleenarvioinnin, joka esitetään viimeistään 2. tammikuuta 2014;

                  6.

                  kehottaa komissiota arvioimaan mahdollisuutta antaa ehdotus, jonka avulla varmistetaan, että kolmen Euroopan valvontaviranomaisen talousarviot rahoitetaan kokonaisuudessaan unionin talousarviosta;

                  7.

                  panee tilinpäätöksestä merkille, että vuonna 2011 viranomaisen tärkein tavoite oli toiminnan vakiinnuttaminen ja laajentaminen edelleen;

                  8.

                  tähdentää, että myönnetyt määrärahat ja käytettävissä olevat toimet on sovitettava yhteen viranomaiselle osoitettujen tehtävien kanssa, koska näiden tekijöiden epäsuhta saattaa johtaa henkilöstön epätasapainoon viranomaisen henkilöstön palvelukseenottamisen ja kansallisten asiantuntijoiden osallistumisen yhteydessä; ilmaisee huolensa siitä, että komissio muutti viranomaisen ehdottamaa henkilöstötaulukkoa ilmoittamatta tätä selvästi; kehottaa komissiota noudattamaan täyttä avoimuutta tässä ja muissa asioissa;

                  9.

                  panee merkille IMF:n joulukuussa 2012 antaman unionin rahoitussektorin arvioinnin alustavissa johtopäätöksissä esiin tuodun huolestumisen ja toteaa, että päätelmissä suositeltiin lisäämään Euroopan valvontaviranomaisten resursseja ja valtuuksia, jotta ne voivat hoitaa menestyksellisesti tehtävänsä, ja lisäämään niiden operatiivista riippumattomuutta;

                  10.

                  toteaa tilinpäätöksestä käyvän ilmi, että viranomaisen johtokunta hyväksyi ja vahvisti 10. tammikuuta 2011 pitämässään järjestäytymiskokouksessa tärkeimmät varainhoitoa koskevat säännökset sekä viranomaisen varainhoitoasetuksen, joiden perusteella virasto voi käyttää valtaansa Euroopan valvontaviranomaisena;

         Kirjanpitojärjestelmä

                  11.

                  panee tilinpäätöksestä (9) merkille, että viranomaisen vuoden 2011 alussa käyttöön ottamaa vakiomuotoista yleistä talousarviorakennetta oli mukautettava viranomaisen todellisia tarpeita vastaavaksi;

                  12.

                  panee tilinpäätöksestä merkille, että viranomainen otti 19. huhtikuuta 2011 käyttöön komission talousarviokirjanpidossa käyttämän suoriteperusteisen kirjanpidon (ABAC) järjestelmän; toteaa myös, että siirtymäkaudella 1. tammikuuta–19. huhtikuuta 2011 viranomainen käytti talousarviokirjanpidossaan Excel-pohjaista välinettä ja että siirtymävaiheessa laadittiin raportti suoriteperusteisen kirjanpidon järjestelmään syötetyistä maksusitoumuksista ja maksuista;

                  13.

                  panee merkille, että ennen suoriteperusteisen kirjanpidon käyttöönottoa suoritetut maksut näkyvät vain siirtymäajan järjestelmässä eivätkä suoriteperusteisen kirjanpidon järjestelmässä; huomauttaa, että aina kun suoriteperusteiseen kirjanpitoon rekisteröidään talousarviomeno ja sen toteutus, kyseinen määrä lisätään manuaalisesti Excel-taulukkoon, jotta se vastaisi täysin alkuperäistä talousarviota ja maksusitoumusten ja maksumäärärahojen käyttöä koko varainhoitovuoden ajan;

                  14.

                  panee tilinpäätöksestä merkille, että vuodesta 2012 lähtien kaikki rahoitustapahtumat kirjataan suoriteperusteiseen kirjanpitojärjestelmään;

                  15.

                  toteaa, että tilinpäätöksen mukaan viranomainen otti liikekirjanpidossa 19. huhtikuuta 2011 käyttöön SAP-järjestelmän, joka on suoraan yhteydessä komission käyttämään suoriteperusteisen kirjanpidon järjestelmään ABACiin; panee myös merkille, että siihen saakka viranomaisen käytössä oli ollut SAGE-järjestelmä (10) eli CEIOPS:n rahoituslaskennassa käytetty järjestelmä, ja että 19. huhtikuuta 2011 sen saldo siirrettiin SAP:iin;

                  16.

                  panee merkille, että syyskuussa 2011 viranomainen otti käyttöön varojen rekisteröintiä varten komission ABAC Assets -sovelluksen voidakseen jäljittää käyttöomaisuuden fyysisesti budjettikohdittain (ABAC Assets -sovellus on integroitu viranomaisen kirjanpitojärjestelmään);

                  17.

                  panee tyytyväisenä merkille, että ulkoinen tarkastaja (Deloitte Consulting) validoi viranomaisen kirjanpitojärjestelmän (11); toteaa, että viranomaisen kirjanpitojärjestelmää tarkasteltiin uudelleen lokakuussa 2012;

                  18.

                  toteaa, että Deloitten raportin mukaan vaatimustenmukaisuuden validointia koskevat menettelyt osoittavat, että viranomaisen kirjanpitojärjestelmä vastaa yleisesti Euroopan komission (budjettipääosaston) määrittämiä kriteereitä;

                  19.

                  panee merkille, että Deloitten raportissa tuotiin esiin monia parannuskohteita (kuten viranomaisen pääsyoikeudet ABACiin, jotka eivät vastaa sen nykyisiä vastuita, käyttäjäoikeuksien hallinnointi sekä ABACiin liittyvä koulutus), ja toteaa, että viranomainen aikoo puuttua näihin vuonna 2013; panee myös merkille, että näillä parannuksilla ei ole suurta vaikutusta yleisiin vaatimustenmukaisuutta koskeviin huomioihin;

         Talousarvion toteutus

                  20.

                  toteaa tilinpäätöksen perusteella, että viranomaisen talousarvion toteutusaste vuoden 2011 lopussa oli 61,68 prosenttia maksujen osalta ja 58,84 prosenttia sitoumusten osalta;

                  21.

                  toteaa, että maksusitoumusmäärärahojen käyttöaste osastossa 1 (henkilöstömenot) oli 92,79 prosenttia, mikä korotti käyttöasteiden keskiarvoa; toteaa lisäksi, että määrärahojen korkea käyttöaste osastossa 1 osoittaa, että viranomaisen henkilöstöpyynnöt vastasivat sen tavoitteita, etenkin viranomaisen ensimmäisen toimintavuoden aikana, ja että viranomaisen henkilöstöpyynnöt vuosiksi 2012 ja 2013 ovat perusteltuja;

                  22.

                  toteaa, että tilinpäätöksen perusteella suurin talousarvion korkeaan toteutusasteeseen vaikuttava tekijä oli henkilöstötaulukon 100-prosenttinen toteutuminen vuonna 2011;

                  23.

                  toteaa, että tilinpäätöksen mukaan osastossa 2 (hallintomenot) maksusitoumusten toteutus jäi alhaiselle 60,41 prosentin tasolle; huomauttaa, että vuosi 2011 oli siirtymävuosi, jolloin toiminta siirtyi CEIOPS:sta Euroopan vakuutus- ja lisäeläkeviranomaiselle ja uusia menettelyjä ja pyyntöjä valmisteltiin; kehottaa viranomaista tiedottamaan vastuuvapauden myöntävälle viranomaiselle toimista, joita se on toteuttanut puutteen korjaamiseksi; kehottaa viranomaista ilmoittamaan vastuuvapauden myöntävälle viranomaiselle toimista, joita se on toteuttanut toteutusasteen parantamiseksi, koska alhainen toteutusaste osoittaa, että talousarvion suunnittelussa ja toteutuksessa on ongelmia;

                  24.

                  toteaa viranomaisen ilmoittaneen, että vuodesta 2012 lähtien odotettavissa on runsaasti käännöksiä, asetuksia ja menettelyjä kaikilla unionin virallisilla kielillä; panee lisäksi merkille, että viranomainen on vähentänyt mahdollisuuksien mukaan kokouskuluja, etenkin johtokunnan ja hallintoneuvoston kokousten kuluja, ja noudattanut samaa linjaa myös tiedotus- ja julkaisumenoissa (CEIOPSin vuosikertomus 2010 julkaistiin vain sen verkkosivuilla kustannusten leikkaamiseksi);

                  25.

                  panee merkille, että viranomaisen mukaan osastossa 2 keskimääräiselle tasolle jäänyt maksusitoumusmäärärahojen käyttö johtui siitä, että viranomainen halusi löytää säästökohteita, vaikka varoja oli käytettävissä;

                  26.

                  panee tilinpäätöksen perusteella merkille, että maksusitoumusten toteutus osastossa 3 (toimintamenot) oli erittäin alhainen, 11,73 prosenttia; kehottaa viranomaista ilmoittamaan vastuuvapauden myöntävälle viranomaiselle toimista, joita se on toteuttanut toteutusasteen parantamiseksi, koska alhainen toteutusaste osoittaa, että talousarvion suunnittelussa ja toteutuksessa on ongelmia;

                  27.

                  panee merkille, että viranomainen selittää osaston 3 maksusitoumusten erittäin alhaisen toteutusasteen sillä, että viranomainen oli päättänyt, ettei se käytä eikä siirrä näiden keskeisten alojen tietoteknisiin hankkeisiin kohdennettuja määrärahoja ennen kuin hallintoneuvosto on tehnyt selkeän strategisen päätöksen; toteaa lisäksi, että lokakuussa 2011 hallintoneuvosto hyväksyi viranomaisen tietoaineistoa koskevan raportin, jossa annettiin myös yksityiskohtaista tietoa määritellyistä tarpeista, ja valtuutti tietoteknisen ja datakomitean (ITDC) kehittämään kyseistä raporttia eteenpäin;

                  28.

                  panee merkille, että tilinpäätöksen mukaan ITDC:n oli tarkoitus käynnistää hankintamenettely ja panna tietojenkäsittelyjärjestelmät täytäntöön helmikuussa 2012;

                  29.

                  toteaa, että viranomaisen vuosikertomuksen (12) mukaan vuoden 2011 talousarvion maksusitoumusmäärärahat olivat 62 prosenttia vuoden 2011 talousarviosta eli 6 579 663 euroa, josta 6 276 158,59 euroa maksettiin ja 303 504,79 euroa siirrettiin ilman eri toimenpiteitä vuodelle 2012;

         Hankintamenettelyt

                  30.

                  toteaa, että tilintarkastustuomioistuimen mukaan tarkastuksen kohteena olleet hankintamenettelyt eivät olleet kaikilta osin yleisen varainhoitoasetuksen säännösten mukaisia; kehottaa viranomaista varmistamaan, että kaikki uudet sopimukset tehdään täysin unionin hankintasääntöjen mukaisesti;

                  31.

                  toteaa, että viranomainen otti 1. kesäkuuta 2012 alkaen palvelukseensa hankintoja hoitavan virkailijan, että se on vahvistanut hankintaa koskevan työnkulun, tiedottanut henkilöstölle unionin hankintasäännöistä ja kouluttanut henkilöstöä sekä kehittänyt hankintamalleja ja että kaikki tarjouskilpailumenettelyt käynnistetään asiaankuuluvien unionin hankintasääntöjen mukaisesti;

         Palvelukseenottomenettelyt

                  32.

                  panee merkille, että viranomainen on muovannut palvelukseenottomenettelyjään tilintarkastustuomioistuimen suositusten mukaisesti; kehottaa viranomaista tiedottamaan vastuuvapauden myöntävälle viranomaiselle kaikista lisätoimista, joihin se ryhtyy palvelukseenottomenettelyiden parantamiseksi; arvioi, että jotkut henkilöstösääntöjen säännöksistä voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

                  33.

                  toteaa, että tilinpäätöksensä (13) mukaan viranomainen kehitti ja lisäsi vuonna 2011 merkittävästi henkilöresurssejaan ja saattoi ne siten uusien tehtäviensä tasalle; toteaa, että 31. joulukuuta 2012 viranomaisen palveluksessa oli 46 väliaikaista toimihenkilöä, kuusi sopimussuhteisesta toimihenkilöä ja neljä kansallista asiantuntijaa eli yhteensä 56 toimihenkilöä;

                  34.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (14).

         (1)  EUVL C 388, 15.12.2012, s. 104.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 331, 15.12.2010, s. 48.

         (5)  EYVL L 357, 31.12.2002, s. 72.

         (6)  EUVL L 331, 15.12.2010, s. 12, 62 artiklan 1 kohta.

         (7)  Tilinpäätös 2011, s. 36.

         (8)  Varainhoitokertomus vuodelta 2011, s. 2.

         (9)  Tilinpäätös 2011, s. 31.

         (10)  SAGE on pieniä ja keskisuuria yrityksiä, organisaatioita ja elimiä varten räätälöity kirjanpitojärjestelmä.

         (11)  Euroopan pankkiviranomainen (EPV), kirjanpitojärjestelmien validointi, 19.11.2012, Deloitte.

         (12)  Vuosikertomus 2011, s. 38.

         (13)  Tilinpäätös 2011, s. 47–48.

         (14)  Hyväksytyt tekstit, P7_TA(2013)0134 (katso tämän virallisen lehden sivu 374).


title: Komission hyväksyminen (työjärjestyksen muuttaminen) Euroopan parlamentin päätös 8. heinäkuuta 2008 Euroopan parlamentin työjärjestyksen muuttamisesta komission hyväksymisen osalta (2007/2128(REG))

text:
               3.12.2009

               FI

               Euroopan unionin virallinen lehti

               CE 294/82

         Tiistai 8. heinäkuuta 2008Komission hyväksyminen (työjärjestyksen muuttaminen)
   P6_TA(2008)0328
   Euroopan parlamentin päätös 8. heinäkuuta 2008 Euroopan parlamentin työjärjestyksen muuttamisesta komission hyväksymisen osalta (2007/2128(REG))
   2009/C 294 E/21

      Euroopan parlamentti, joka
   ottaa huomioon puhemiehen 14. joulukuuta 2006 päivätyn kirjeen,
   ottaa huomioon 1. joulukuuta 2005 antamansa päätöslauselman Euroopan komission hyväksymistä koskevista suuntaviivoista (1),
   ottaa huomioon työjärjestyksen 201 ja 202 artiklan,
   ottaa huomioon perussopimus-, työjärjestys- ja toimielinasioiden valiokunnan mietinnön (A6-0198/2008);

               1.

               päättää muuttaa työjärjestystä jäljempänä esitetyllä tavalla;

               2.

               palauttaa mieliin, että kyseiset muutokset tulevat voimaan seuraavan istuntojakson ensimmäisenä päivänä;

               3.

               kehottaa puhemiestä välittämään tämän päätöksen tiedoksi neuvostolle ja komissiolle.

               NYKYINEN TEKSTI

               TARKISTUS

                  Tarkistus 1

                  Euroopan parlamentin työjärjestys

                  99 artikla — 2 kohta

                           2.

                           Valiokunta
                                 pyytää nimettyä ehdokasta
                               antamaan lausuman ja vastaamaan kysymyksiin.

                           2.

                                 Asianomainen
                               valiokunta
                                 tai valiokunnat pyytävät komission jäsenehdokasta
                               antamaan lausuman ja vastaamaan kysymyksiin.
                                 Kuulemiset järjestetään siten, että komission jäsenehdokkaat voivat antaa parlamentille kaikki asiaankuuluvat tiedot. Kuulemisten järjestämistä koskevat määräykset ovat työjärjestyksen liitteenä

                               (2).

                  Tarkistus 2

                  Euroopan parlamentin työjärjestys

                  99 artikla — 6 kohta

                           6.

                           Jos komission jäsenten vastuualueet muuttuvat toimikauden aikana, heitä pyydetään saapumaan valiokuntiin, jotka vastaavat heidän toimialaansa kuuluvista asioista.

                           6.

                           Jos komission jäsenten vastuualueet muuttuvat
                                 merkittävästi
                               toimikauden aikana,
                                 avoimeksi tullut tehtävä täytetään tai uusi komission jäsen nimitetään uuden jäsenvaltion liittymisen seurauksena,
                               heitä pyydetään saapumaan valiokuntiin, jotka vastaavat heidän toimialaansa kuuluvista asioista
                                 , 2 kohdan mukaisesti
                              .

                  Tarkistus 3

                  Euroopan parlamentin työjärjestys

                  Liite XVIb (uusi)

                     LIITE XVIb

                     Komission hyväksymistä koskevat suuntaviivat

                                 1.

                                 Seuraavia periaatteita, perusteita ja järjestelyjä sovelletaan komission jäsenten koko kollegion hyväksymistä koskevan äänestyksen järjestämiseksi parlamentissa
                              :

                                             a)

                                             Arviointiperusteet

                                          Parlamentti arvioi komission jäsenehdokkaita heidän yleisen pätevyytensä, Euroopan asiaan sitoutumisensa ja henkilökohtaisen riippumattomuutensa perusteella. Arvioinnilla mitataan kunkin ehdokkaan tietämystä hänelle tarkoitetulla vastuualueella ja viestintätaitoja.

                                          Parlamentti kiinnittää erityistä huomiota naisten ja miesten tasapuoliseen edustukseen. Se voi ilmaista mielipiteensä puheenjohtajaksi valitun esittämästä vastuualueiden jaosta.

                                          Parlamentti voi pyytää mitä tahansa tietoa, jolla on merkitystä sen tehdessä päätöksen jäsenehdokkaiden sopivuudesta. Parlamentti edellyttää heidän taloudellisia etujaan koskevien täydellisten tietojen toimittamista.

                                             b)

                                             Kuulemiset

                                          Kukin komission jäsenehdokas kutsutaan yhden kerran kuultavaksi asiasta vastaavassa valiokunnassa tai valiokunnissa. Kuulemiset ovat julkisia.

                                          Kuulemisten järjestäjinä ovat puheenjohtajakokous ja valiokuntien puheenjohtajien kokous. Jos vastuualueet ovat päällekkäisiä, asiasta vastaavien valiokuntien suhteen tehdään soveltuvia järjestelyjä. Vaihtoehtoja on kolme:

                                                         i)

                                                         jos komission jäsenehdokkaan tehtävät kuuluvat vain yhden valiokunnan toimialaan, ainoastaan kyseinen valiokunta kuulee jäsenehdokasta;

                                                         ii)

                                                         jos komission jäsenehdokkaan tehtävät kuuluvat jokseenkin tasapuolisesti useamman kuin yhden valiokunnan toimialaan, nämä valiokunnat kuulevat yhdessä ehdokasta; sekä

                                                         iii)

                                                         jos komission jäsenehdokkaan tehtävät kuuluvat pääasiallisesti yhden valiokunnan toimialaan ja vain vähäisessä määrin yhden tai useamman muun valiokunnan toimialaan, se valiokunta, jonka toimialaan ehdokkaan tehtävät pääasiallisesti kuuluvat, vastaa ehdokkaan kuulemisesta ja kutsuu toisen valiokunnan tai muut valiokunnat osallistumaan kuulemiseen.

                                          Komission puheenjohtajaksi valittua henkilöä kuullaan kaikista asiaa koskevista käytännön järjestelyistä.

                                          Valiokunnat toimittavat kirjalliset kysymykset komission jäsenehdokkaille hyvissä ajoin ennen kuulemisia. Vastuualuetta koskevien kirjallisten kysymysten määrä rajoitetaan viiteen kysymykseen asiasta vastaavaa valiokuntaa kohden.

                                          Kuulemiset toimitetaan sellaisessa ympäristössä ja olosuhteissa, joissa komission jäsenehdokkailla on tasapuolinen ja oikeudenmukainen mahdollisuus esitellä itsensä ja mielipiteensä.

                                          Komission jäsenehdokkaita pyydetään käyttämään enintään 20 minuuttia kestävä suullinen avauspuheenvuoro. Kuulemistilaisuudessa pyritään komission jäsenehdokkaiden ja parlamentin jäsenten väliseen monipuoliseen poliittiseen vuoropuheluun. Ennen tilaisuuden päättymistä komission jäsenehdokkaille annetaan mahdollisuus käyttää lyhyt päätöspuheenvuoro.

                                             c)

                                             Arviointi

                                          Hakemistolla varustettu videotaltiointi kuulemisista asetetaan yleisön saataville vuorokauden kuluessa kuulemisen päättymisestä.

                                          Valiokunnat kokoontuvat viipymättä kuulemistilaisuuden jälkeen yksittäisten komission jäsenehdokkaiden arvioimiseksi. Nämä kokoukset pidetään suljetuin ovin. Valiokuntia pyydetään ilmoittamaan, täyttävätkö jäsenehdokkaat valiokunnan mielestä ne vaatimukset, joita sekä tehtävä kollegion jäsenenä että heille erityisesti osoitetut tehtävät edellyttävät. Mikäli valiokunta ei pääse yhteisymmärrykseen molemmista kysymyksistä, valiokunnan puheenjohtaja toimittaa viimeisenä keinona näistä kahdesta päätöksestä salaisen äänestyksen. Valiokunnan arviointilausunnot ovat julkisia, ja ne esitellään puheenjohtajakokouksen ja valiokuntien puheenjohtajien kokouksen yhteiskokouksessa, joka pidetään suljetuin ovin. Keskustelun jälkeen puheenjohtajakokous ja valiokuntien puheenjohtajien kokous julistavat kuulemiset päättyneiksi, jos ne eivät päätä pyytää lisätietoja.

                                          Komission puheenjohtajaksi valittu henkilö esittelee komission jäsenehdokkaiden koko kollegion ja heidän ohjelmansa parlamentin istunnossa, johon kutsutaan kaikki neuvoston jäsenet. Esittelyä seuraa keskustelu. Keskustelun päätteeksi poliittinen ryhmä tai vähintään 40 jäsentä voi jättää käsiteltäväksi päätöslauselmaesityksen. Tällöin sovelletaan 103 artiklan 3, 4 ja 5 kohtaa. Kun päätöslauselmaesityksestä on äänestetty, parlamentti äänestää siitä, hyväksyykö se komission puheenjohtajaksi valitun henkilön ja komission jäsenehdokkaiden nimittämisen yhtenä kokoonpanona. Parlamentti tekee päätöksensä nimenhuutoäänestyksellä annettujen äänten enemmistöllä. Se voi siirtää äänestyksen seuraavaan istuntoon.

                                 2.

                              Jos komission jäsenten kollegion kokoonpano tai heidän vastuualueensa muuttuvat merkittävästi toimikauden aikana, sovelletaan seuraavia järjestelyjä:

                                             a)

                                             Jos täytetään eroamisen, erottamisen tai kuolemantapauksen johdosta avoimeksi tullut tehtävä, parlamentti pyytää viipymättä komission jäsenehdokasta osallistumaan kuulemiseen samoin edellytyksin kuin 1 kohdassa määrätään
                                          .

                                             b)

                                             Jos unioniin liittyy uusi jäsenvaltio, parlamentti kutsuu kyseisen komission jäsenehdokkaan osallistumaan kuulemiseen samoin edellytyksin kuin 1 kohdassa määrätään
                                          .

                                             c)

                                             Jos jäsenten vastuualueet muuttuvat merkittävästi, asianomaisia komission jäseniä pyydetään asiasta vastaavien valiokuntien kuultaviksi, ennen kuin he ryhtyvät hoitamaan uusia tehtäviään
                                          .

                                 Edellä 1 kohdan c alakohdan kolmannessa alakohdassa määrätystä menettelystä poiketen yhden komission jäsenen nimittämistä koskeva äänestys täysistunnossa toimitetaan salaisena äänestyksenä.

      (1)  EUVL C 285 E, 22.11.2006, s. 137.

      (2)
         Katso liite XVI b.


title: 2014/718/EU: Neuvoston päätös, annettu 8 päivänä lokakuuta 2014 , Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevaan puitesopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi

text:
               18.10.2014

               FI

               Euroopan unionin virallinen lehti

               L 300/3

         NEUVOSTON PÄÄTÖS,
   annettu 8 päivänä lokakuuta 2014,
   Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevaan puitesopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi

      (2014/718/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 5 kohdan kanssa,
   ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Kroatian tasavallan liittymisasiakirjan, jäljempänä ’liittymisasiakirja’, 6 artiklan 2 kohdan mukaisesti Kroatian tasavallan liittymisestä Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevaan puitesopimukseen, jäljempänä ’sopimus’, sovitaan tekemällä sopimukseen pöytäkirja, jäljempänä ’pöytäkirja’. Liittymisasiakirjan 6 artiklan 2 kohdan mukaisesti tällaiseen liittymiseen sovelletaan yksinkertaistettua menettelyä siten, että pöytäkirjan tekevät neuvosto, joka tekee ratkaisunsa yksimielisesti jäsenvaltioiden puolesta, ja kyseessä olevat kolmannet maat.

               (2)

               Neuvosto valtuutti 14 päivänä syyskuuta 2012 komission aloittamaan neuvottelut kyseisten kolmansien maiden kanssa. Filippiinien tasavallan kanssa käydyt neuvottelut on saatu onnistuneesti päätökseen parafoimalla pöytäkirja 16 päivänä tammikuuta 2014.

               (3)

               Pöytäkirja olisi allekirjoitettava unionin ja sen jäsenvaltioiden puolesta sillä varauksella, että sen tekeminen saatetaan päätökseen myöhemmin,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevaan puitesopimukseen liitettävä pöytäkirja Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi sillä varauksella, että mainitun pöytäkirjan tekeminen saatetaan päätökseen.
   Pöytäkirjan teksti julkaistaan yhdessä sen tekemistä koskevan päätöksen kanssa.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on valtuudet allekirjoittaa pöytäkirja unionin ja sen jäsenvaltioiden puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 8 päivänä lokakuuta 2014.

            Neuvoston puolesta

            Puheenjohtaja

         M. LUPI


title: 2012/54/EU: Neuvoston päätös, annettu 23 päivänä tammikuuta 2012 , ETA:n sekakomiteassa esitettävästä Euroopan unionin kannasta ETA-sopimuksen liitteen XIII (Liikenne) muuttamiseen

text:
               1.2.2012

               FI

               Euroopan unionin virallinen lehti

               L 29/1

         NEUVOSTON PÄÄTÖS,
   annettu 23 päivänä tammikuuta 2012,
   ETA:n sekakomiteassa esitettävästä Euroopan unionin kannasta ETA-sopimuksen liitteen XIII (Liikenne) muuttamiseen
   (2012/54/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 218 artiklan 9 kohdan,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehdyn sopimuksen (2), jäljempänä ’ETA-sopimus’, liitteeseen XIII sisältyy tiettyjä liikennettä koskevia määräyksiä ja järjestelyjä.

               (2)

               Ilmaliikennevirtojen säätelyä koskevista yhteisistä säännöistä 25 päivänä maaliskuuta 2010 annettu komission asetus (EU) N:o 255/2010 (3) olisi otettava osaksi ETA-sopimusta.

               (3)

               ETA-sopimuksen liite XIII olisi sen vuoksi muutettava tämän mukaisesti.

               (4)

               ETA:n sekakomiteassa esitettävän unionin kannan olisi perustuttava tähän päätökseen liitettyyn ETA:n sekakomitean päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa esitettävä unionin kanta ETA-sopimuksen liitteen XIII (Liikenne) ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä tammikuuta 2012.

            Neuvoston puolesta

            Puheenjohtaja

         M. GJERSKOV

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  EUVL L 80, 26.3.2010, s. 10.

      LUONNOS
      ETA:n SEKAKOMITEAN PÄÄTÖS N:o …,
      annettu …,
      ETA-sopimuksen liitteen XIII (Liikenne) muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
      sekä katsoo seuraavaa:

                  (1)

                  Sopimuksen liite XIII on viimeksi muutettu … päivänä …kuuta … annetulla ETA:n sekakomitean päätöksellä N:o …/… (1).

                  (2)

                  Ilmaliikennevirtojen säätelyä koskevista yhteisistä säännöistä 25 päivänä maaliskuuta 2010 annettu komission asetus (EU) N:o 255/2010 (2) on otettava osaksi sopimusta.

            ON HYVÄKSYNYT TÄMÄN PÄÄTÖKSEN:
      1 artikla
      Lisätään sopimuksen liitteessä XIII olevan 66wh kohdan (komission asetus (EY) N:o 262/2009) jälkeen kohta seuraavasti:

                  ”66wi.

                     32010 R 0255: Komission asetus (EU) N:o 255/2010, annettu 25 päivänä maaliskuuta 2010, ilmaliikennevirtojen säätelyä koskevista yhteisistä säännöistä (EUVL L 80, 26.3.2010, s. 10).
                  Tätä sopimusta sovellettaessa asetuksen säännöksiä koskevat seuraavat mukautukset:
                  Tätä asetusta ei sovelleta Liechtensteiniin.”.

            2 artikla
      Asetuksen (EU) N:o 255/2010 islannin ja norjan kielellä laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan …, mikäli kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä … .

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L …

         (2)  EUVL L 80, 26.3.2010, s. 10.

         (3)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


Avis juridique important

|

32000D0788

2000/788/EY: Neuvoston päätös, tehty 4 päivänä joulukuuta 2000, päätöksen 2000/24/EY muuttamisesta EY:n ja Turkin välisen tulliliiton vahvistamisen ja tiivistämisen tukemiseen tarkoitetun Euroopan investointipankin erityistoimintaohjelman perustamiseksi

Virallinen lehti nro L 314 , 14/12/2000 s. 0027 - 0028

Neuvoston päätös,tehty 4 päivänä joulukuuta 2000,päätöksen 2000/24/EY muuttamisesta EY:n ja Turkin välisen tulliliiton vahvistamisen ja tiivistämisen tukemiseen tarkoitetun Euroopan investointipankin erityistoimintaohjelman perustamiseksi(2000/788/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Neuvosto on tehnyt 23 päivänä joulukuuta 1963 päätöksen 64/732 ETY:n ja Turkin välisen assosiaatiosopimuksen tekemisestä(2). Assosiaatiosopimukseen liitettiin tammikuun 1 päivästä 1973 voimassa ollut lisäpöytäkirja(3), jossa määrätään tulliliiton vaiheittain etenevän perustamisen ehdot, järjestelyt ja aikataulut 22 vuoden ajalle.(2) Luxemburgissa 12 ja 13 päivänä joulukuuta 1997 kokoontunut Eurooppa-neuvosto kehotti laatimaan Turkin jäsenyyden valmistelemiseksi strategian, jolla sitä lähennetään EU:hun joka alalla. Komissio antoi 4 päivänä maaliskuuta 1998 neuvostolle tiedonannon nimeltä Euroopan Turkkia koskeva strategia. Tiedonannossa esitetään työohjelma, jolla vahvistetaan ja kehitetään tulliliittoa sisällöllisesti ja tiivistetään yhteistyötä muilla aloilla, jotka ovat merkityksellisiä EU:n ja Turkin suhteiden edelleen kehittämisen kannalta.(3) Cardiffissa 15 ja 16 päivänä kesäkuuta 1998 kokoontunut Eurooppa-neuvosto tuki strategiaa ja arvioi, että se on hyvä perusta Euroopan unionin ja Turkin suhteiden kehittämiselle edelleen terveeltä ja kehityskelpoiselta pohjalta. Eurooppa-neuvosto muistutti strategian edellyttävän rahoitustukea ja pani merkille komission aikomuksen pohtia strategian täytäntöönpanon tukemisen tapoja ja esittää asiaa koskevia ehdotuksia.(4) Helsingissä 10 ja 11 päivänä joulukuuta 1999 kokoontunut Eurooppa-neuvosto päätti ottaa Turkin EU:n jäsenehdokkaaksi ja tarkoituksena on, että Turkki liittyy unioniin samojen ehtojen perusteella kuin muut ehdokasvaltiot.(5) Euroopan Turkkia koskevan strategian mukaisesti ja koska Turkilla on joulukuun 1999 Helsingin Eurooppa-neuvoston jälkeen virallisesti ehdokasvaltion asema, tällä päätöksellä olisi perustettava EIP:n erityistoimintaohjelma EY:n ja Turkin välisen tulliliiton vahvistamisen ja tiivistämisen tukemiseksi. Ohjelma edesauttaa edistystä alueilla, joihin täytyy vielä kiinnittää huomiota tietyn tulliunionin kannalta asiaankuuluvan lainsäädännön toimeenpanon ja tehokkaan soveltamisen kannalta, kuten on todettu komission säännöllisissä kertomuksissa Turkin edistymisestä liittymisen kannalta, ja asiaankuuluvilla Euroopan Turkkia koskevan strategian aloilla.(6) Tällä päätöksellä ja koska on odotettavissa, että Turkki katsotaan kelpoiseksi EIP:n liittymistä edeltävään järjestelyyn, toteutetaan täysimääräisesti EIP:n erityisluotonantoa Turkissa koskeva unionin sitoumus tulliliiton puitteissa.(7) EIP:n tämän päätöksen nojalla suorittamien toimien olisi oltava johdonmukaisia EIP:n muiden Turkkia koskevien järjestelyiden kanssa ja niillä olisi tuettava investointeja, joilla parannetaan Turkin teollisuuden ja erityisesti pk-yritysten kilpailukykyä, infrastruktuuri-investointeja Turkissa, jotka kattavat liikenteen, energia-alan ja televiestinnän ja parantavat unionin ja Turkin infrastruktuurien välisiä yhteyksiä, yhteisön yritysten Turkkiin tekemiä suoria sijoituksia tukevia investointeja ja investointeja tulliliiton toimintaa helpottaviin teknisiin laitoksiin silloin kun EIP:n lainarahoitus on tarkoituksenmukainen väline.(8) Yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Eurooppa, Välimeren maat, Latinalainen Amerikka ja Aasia sekä Etelä-Afrikan tasavalta) päätöksellä 2000/24/EY(4) myönnetään EIP:lle yhteisön takuu yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Eurooppa, Välimeren maat, Latinalainen Amerikka ja Aasia sekä Etelä-Afrikan tasavalta).(9) Mainitussa päätöksessä turvaudutaan asetuksella (EY, Euratom) N:o 2728/94(5) perustettuun ulkoisten toimien takuurahastoon.(10) Yhteisön takuu, joka kattaa päätöksellä 2000/24/EY määrätyn EIP:n yleisen ulkoisen luotonantovaltuutuksen, olisi laajennettava kattamaan EIP:n erityistoimintaohjelma, jolla tuetaan EY-Turkin tulliliiton vahvistamista ja tiivistämistä. Sen vuoksi kyseinen päätös olisi muutettava vastaavasti.(11) Tämän päätöksen säännökset liittyvät demokraattisten periaatteiden kunnioittamiseen, oikeusvaltioon, ihmisoikeuksiin ja perusvapauksiin sekä kansainvälisen oikeuden kunnioittamiseen, joihin Euroopan yhteisön ja sen jäsenvaltioiden politiikat pohjautuvat. Yhteisö pitää erittäin tärkeänä, että Turkki parantaa ja edistää demokraattisia käytäntöjä ja perustavaa laatua olevien ihmisoikeuksien kunnioittamista ja liittää kansalaisyhteiskunnan tiiviimmin mukaan tähän prosessiin.(12) Perustamissopimuksessa ei ole muita tämän päätöksen tekemiseen valtuuttavia määräyksiä kuin 308 artiklan määräykset,ON PÄÄTTÄNYT SEURAAVAA:1 artiklaPäätöksen 2000/24/EY 1 artiklan 1 kohdan toisen alakohdan toinen virke muutetaan seuraavasti:a) korvataan johdanto-osassa ilmaisu "18660 miljoonaa euroa" ilmaisulla "19110 miljoonaa euroa";b) lisätään neljännen luetelmakohdan jälkeen viides luetelmakohta: "- Erityistoimi EY-Turkin tulliliiton vahvistamisen ja tiivistämisen tukemiseksi:450 miljoonaa euroa."2 artiklaTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Brysselissä 4 päivänä joulukuuta 2000.Neuvoston puolestaPuheenjohtajaH. Védrine(1) Lausunto annettu 15. marraskuuta 2000 (ei vielä julkaistu virallisessa lehdessä).(2) EYVL 217, 29.12.1964, s. 3685/64.(3) EYVL L 293, 29.12.1972, s. 4.(4) EYVL L 9, 13.1.2000, s. 24, päätös sellaisena kuin se on muutettuna päätöksellä 2000/688/EY (EYVL L 285, 7.11.2000, s. 20).(5) EYVL L 293, 12.11.1994, s. 1, asetus sellaisena kuin se on muutettuna asetuksella (EY, Euratom) N:o 1149/1999 (EYVL L 139, 2.6.1999, s. 1).


title: Euroopan parlamentin päätös (EU) 2017/1687, annettu 27 päivänä huhtikuuta 2017, vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2015

text:
               29.9.2017

               FI

               Euroopan unionin virallinen lehti

               L 252/262

         EUROOPAN PARLAMENTIN PÄÄTÖS (EU) 2017/1687,
   annettu 27 päivänä huhtikuuta 2017,
   vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2015
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2015,

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2015 sekä viraston vastaukset (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä virastolle (05873/2017 – C8-0058/2017),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (4) ja erityisesti sen 19 artiklan,

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (5) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A8-0130/2017),

               1.

               myöntää Euroopan meriturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2015;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL C 449, 1.12.2016, s. 133.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EYVL L 208, 5.8.2002, s. 1.

      (5)  EUVL L 328, 7.12.2013, s. 42.


title: Euroopan parlamentin päätös Jean-Charles Marchianin parlamentaarisen koskemattomuuden pidättämistä koskevasta pyynnöstä (2003/2071(IMM))

text:
C 89 E/90                                                Euroopan unionin virallinen lehti                                FI    14.4.2004
Torstai 4. joulukuuta 2003
                                                          HYVÄKSYTYT TEKSTIT
               P5_TA(2003)0527
               Pyyntö Efstratios Korakasin parlamentaarisen koskemattomuuden pidättämiseksi
               Euroopan parlamentin päätös Efstratios Korakasin parlamentaarisen koskemattomuuden pidättä-
                                                mistä koskevasta pyynnöstä (2003/2117(IMM))
               Euroopan parlamentti, joka
                   on vastaanottanut Ateenan ensimmäisen oikeusasteen syyttäjän Athanasios Psarrakisin 13. tammikuuta
                    2003 päivätyn kirjeen sekä Efstratios Korakasin parlamentaarisen koskemattomuuden pidättämistä
                    koskevan pyynnön, joka välitettiin Helleenien tasavallan oikeusministerin Filippos Petsalnikosin
                    6. toukokuuta 2003 päivätyllä kirjeellä ja jotka annettiin tiedoksi täysistunnossa 5. kesäkuuta 2003,
                   on kuullut Euroopan parlamentin työjärjestyksen 6 a artiklan 3 kohdan mukaisesti Efstratios
                    Korakasia, joka on pyytänyt parlamentaarisen koskemattomuutensa säilyttämistä,
                   ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytä-
                    kirjan 10 artiklan sekä edustajien valitsemisesta Euroopan parlamenttiin yleisillä, välittömillä vaaleilla
                    20. syyskuuta 1976 annetun säädöksen 4 artiklan 2 kohdan,
                   ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 (1)
                    antamat tuomiot,
                   ottaa huomioon työjärjestyksen 6 ja 6 a artiklan,
                   ottaa huomioon oikeudellisten ja sisämarkkina-asioiden valiokunnan mietinnön (A5-0420/2003);
               1.    päättää olla pidättämättä Efstratios Korakasin parlamentaarista koskemattomuutta;
               2.    kehottaa puhemiestä välittämään tämän päätöksen ja valiokunnan mietinnön viipymättä Kreikan
               toimivaltaiselle viranomaiselle.
               (1) Ks. yhteisöjen tuomioistuimen oikeustapauskokoelma, asia 101/63, Wagner v. Fohrmann ja Krier, suomenkielinen
                   erityispainos I, s. 203 ja asia 149/85, Wybot v. Faure ym., suomenkielinen erityispainos VIII, s. 729.
               P5_TA(2003)0528
               Pyyntö Marchianin parlamentaarisen koskemattomuuden pidättämiseksi
               Euroopan parlamentin päätös Jean-Charles Marchianin parlamentaarisen koskemattomuuden pidät-
                                               tämistä koskevasta pyynnöstä (2003/2071(IMM))
               Euroopan parlamentti, joka
                   on vastaanottanut Ranskan tasavallan ulkoministerin lähettämän 8. huhtikuuta 2003 päivätyn,
                    Jean-Charles Marchianin parlamentaarisen koskemattomuuden pidättämistä koskevan pyynnön ja
                    saanut siitä tiedon täysistunnossa 10. huhtikuuta 2003,
                   ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytä-
                    kirjan 10 artiklan sekä edustajien valitsemisesta Euroopan parlamenttiin yleisillä, välittömillä vaaleilla
                    20. syyskuuta 1976 annetun säädöksen 4 artiklan 2 kohdan,
 ---pagebreak--- 14.4.2004      FI                                   Euroopan unionin virallinen lehti                                                 C 89 E/91
                                                                                Torstai 4. joulukuuta 2003
              ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 (1)
               antamat tuomiot,
              ottaa huomioon Ranskan tasavallan perustuslain 26 pykälän,
              ottaa huomioon työjärjestyksen 6 ja 6 a artiklan,
              ottaa huomioon oikeudellisten ja sisämarkkina-asioiden valiokunnan mietinnön (A5-0422/2003);
          1.    päättää olla pidättämättä Jean-Charles Marchianin parlamentaarista koskemattomuutta;
          2.    kehottaa puhemiestä välittämään tämän päätöksen ja valiokunnan mietinnön viipymättä Ranskan
          tasavallan toimivaltaiselle viranomaiselle.
          (1) Ks. yhteisöjen tuomioistuimen oikeustapauskokoelma, asia 101/63, Wagner v. Fohrmann ja Krier, suomenkielinen
              erityispainos I, s. 203 ja asia 149/85, Wybot v. Faure ym., suomenkielinen erityispainos VIII, s. 729.
          P5_TA(2003)0529
          Pyyntö Jean-Charles Marchianin parlamentaarisen koskemattomuuden pidättämi-
          seksi
          Euroopan parlamentin päätös Jean-Charles Marchianin parlamentaarisen koskemattomuuden pidät-
                                          tämistä koskevasta pyynnöstä (2003/2115(IMM))
          Euroopan parlamentti, joka
              on vastaanottanut Ranskan tasavallan ulkoministerin lähettämän ja 29. huhtikuuta 2003 päivätyn,
               Jean-Charles Marchianin parlamentaarisen koskemattomuuden pidättämistä koskevan pyynnön ja
               saanut siitä tiedon täysistunnossa 12. toukokuuta 2003,
              ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytä-
               kirjan 10 artiklan sekä edustajien valitsemisesta Euroopan parlamenttiin yleisillä, välittömillä vaaleilla
               20. syyskuuta 1976 annetun säädöksen 4 artiklan 2 kohdan,
              ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 (1)
               antamat tuomiot,
              ottaa huomioon Ranskan tasavallan perustuslain 26 pykälän,
              ottaa huomioon työjärjestyksen 6 ja 6 a artiklan,
              ottaa huomioon           perussopimus-,    työjärjestys-   ja  toimielinasioiden      valiokunnan       mietinnön
               (A5-0423/2003);
          1.    päättää olla pidättämättä Jean-Charles Marchianin parlamentaarista koskemattomuutta;
          2.    kehottaa puhemiestä välittämään tämän päätöksen ja valiokunnan mietinnön viipymättä Ranskan
          tasavallan ulkoministerille.
          (1) Ks. yhteisöjen tuomioistuimen oikeustapauskokoelma, asia 101/63, Wagner v. Fohrmann ja Krier, suomenkielinen
              erityispainos I, s. 203 ja asia 149/85, Wybot v. Faure ym., suomenkielinen erityispainos VIII, s. 729.


Avis juridique important

|

31998D0305(08)

Neuvoston päätös, tehty 23 päivänä helmikuuta 1998, varsinaisten jäsenten nimeämisestä farmasiakoulutuksen neuvoa-antavaan komiteaan

Virallinen lehti nro C 069 , 05/03/1998 s. 0009 - 0009

NEUVOSTON PÄÄTÖS,tehty 23 päivänä helmikuuta 1998,varsinaisten jäsenten nimeämisestä farmasiakoulutuksen neuvoa-antavaan komiteaan (98/C 69/08)EUROOPAN UNIONIN NEUVOSTO, jokaottaa huomioon farmasiakoulutuksen neuvoa-antavan komitean perustamisesta 16 päivänä syyskuuta 1985 tehdyn neuvoston päätöksen 85/434/ETY (1) ja erityisesti sen 3 ja 4 artiklan,sekä katsoo, että23 päivänä heinäkuuta 1996 tehdyllä neuvoston päätöksellä (2) Panaghiota KARAVARSAMI nimettiin varsinaiseksi jäseneksi 22 päivänä heinäkuuta 1999 päättyväksi kaudeksi, jaKreikan hallitus on nimennyt Olga IKONOMOUn Panaghiota KARAVARSAMIn tilalle,ON PÄÄTTÄNYT SEURAAVAA:Ainoa artikla Nimetään Olga IKONOMOU farmasiakoulutuksen neuvoa-antavan komitean varsinaiseksi jäseneksi Panaghiota KARAVARSAMIn tilalle tämän jäljellä olevaksi toimikaudeksi eli 22 päivään heinäkuuta 1999.Tehty Brysselissä 23 päivänä helmikuuta 1998.Neuvoston puolestaR. COOKPuheenjohtaja(1) EYVL L 253, 24.9.1985, s. 43.(2) EYVL C 239, 17.8.1996, s. 5.


title: 2007/814/EY: Komission päätös, tehty 13 päivänä marraskuuta 2007 , Etelä-Afrikasta, Intiasta, Kiinan kansantasavallasta, Korean tasavallasta, Meksikosta, Puolasta, Ukrainasta ja Unkarista peräisin olevien teräsvaijerien ja -kaapelien tuontia koskevien polkumyynnin vastaisten menettelyjen yhteydessä esitettyjen sitoumusten hyväksymisestä tehdyn päätöksen 1999/572/EY kumoamisesta

text:
               12.12.2007

               FI

               Euroopan unionin virallinen lehti

               L 326/25

      KOMISSION PÄÄTÖS,
   tehty 13 päivänä marraskuuta 2007,
   Etelä-Afrikasta, Intiasta, Kiinan kansantasavallasta, Korean tasavallasta, Meksikosta, Puolasta, Ukrainasta ja Unkarista peräisin olevien teräsvaijerien ja -kaapelien tuontia koskevien polkumyynnin vastaisten menettelyjen yhteydessä esitettyjen sitoumusten hyväksymisestä tehdyn päätöksen 1999/572/EY kumoamisesta
   (2007/814/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1) ja erityisesti sen 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   AIEMMAT TUTKIMUKSET JA VOIMASSA OLEVAT TOIMENPITEET

               (1)

               Elokuussa 1999 neuvosto otti asetuksella (EY) N:o 1796/1999 (2) käyttöön lopullisen polkumyyntitullin muun muassa Etelä-Afrikasta peräisin olevien teräsköysien ja kaapelien tuonnissa yhteisöön.

               (2)

               Marraskuussa 2005 perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen neuvosto päätti asetuksella (EY) N:o 1858/2005 (3), että muun muassa Etelä-Afrikasta peräisin olevan tarkasteltavana olevan tuotteen tuontiin sovellettavat polkumyynnin vastaiset toimenpiteet olisi pidettävä voimassa.

               (3)

               Komissio hyväksyi 13 päivänä elokuuta 1999 tehdyllä päätöksellä 1999/572/EY (4) eteläafrikkalaisen yrityksen Scaw Metals Group Haggie Steel Wire Rope, jäljempänä ’Haggie’ tai ’yritys’, esittämän hintasitoumuksen.

               (4)

               Komissio hyväksyi päätöksellä 1999/572/EY myös seuraavien yritysten hintasitoumukset: Usha Martin Industries & Usha Beltron Ltd (Intia), Aceros Camesa SA de CV (Meksiko) ja Joint Stock Company Silur (Ukraina). Komissio peruutti asetuksella (EY) N:o 1678/2003 (5) ukrainalaisen Joint Stock Company Silur -yrityksen sitoumukselle annetun hyväksynnän. Meksikosta peräisin olevia teräsvaijereita ja -kaapeleita koskevien polkumyynnin vastaisten toimenpiteiden voimassaolo päättyi 12 päivänä elokuuta 2004 (6). Komissio peruutti 22 päivänä joulukuuta 2005 tehdyllä komission päätöksellä 2006/38/EY Usha Martin Industries & Usha Beltron Ltd yrityksen sitoumukselle annetun hyväksynnän.

               (5)

               Päätöksen seurauksena tarkasteltavana olevan Etelä-Afrikasta peräisin olevan tuotteen tuonti yhteisöön vapautettiin lopullisista polkumyyntitulleista, jos tuotteen oli valmistanut tämä yritys ja jos se oli sitoumuksen soveltamisalaan kuuluvaa lajia, jäljempänä ’soveltamisalaan kuuluva tuote’.

               (6)

               Tässä yhteydessä on huomattava, että tietyntyyppiset teräsvaijerit ja kaapelit, joita Haggie valmistaa, eivät kuulu sitoumuksen soveltamisalaan. Näin ollen tällaisista teräsvaijereista ja -kaapeleista oli maksettava polkumyyntitulli, kun ne luovutettiin vapaaseen liikkeeseen yhteisössä.

         B.   SITOUMUKSEN RIKKOMINEN
   1.   Sitoumuksen antaneen yrityksen velvollisuudet

               (7)

               Yrityksen antama sitoumus velvoittaa sen mm. viemään soveltamisalaan kuuluvaa tuotetta Euroopan yhteisöön tietyt vähimmäishinnat ylittävillä hinnoilla sitoumuksessa esitetyn mukaisesti.

               (8)

               Lisäksi yritys on hyväksynyt sitoumuksessa ehdon, jonka mukaan sitoumuksen perusteella myönnettävä vapautus polkumyyntitulleista edellyttää erityisen sitoumuslaskun esittämistä yhteisön tulliviranomaisille. Yritys on myös sitoutunut olemaan laatimatta sitoumuslaskuja sellaisten tarkasteltavana olevan tuotteen lajien myynnistä, jotka eivät kuulu sitoumuksen soveltamisalaan ja joista on näin ollen maksettava polkumyyntitulli. Yritys myös hyväksyi sen, että laadittujen sitoumuslaskujen on sisällettävä tiedot, jotka on esitetty ensin asetuksen (EY) N:o 1796/1999 liitteessä ja myöhemmin asetuksen (EY) N:o 1858/2005 liitteessä.

               (9)

               Sitoumuksen ehtojen mukaisesti yrityksen on myös toimitettava komissiolle säännöllisesti yksityiskohtaisia tietoja tarkasteltavana olevan tuotteen myynnistään Euroopan yhteisöön neljännesvuosittain annettavalla raportilla. Raportti olisi annettava sekä sitoumuksen soveltamisalaan kuuluvista tuotteista, joille on myönnetty vapautus polkumyyntitullista, että sentyyppisistä teräsvaijereista ja kaapeleista, jotka eivät kuulu sitoumuksen soveltamisalaan ja joista on näin ollen maksettava polkumyyntitulli, kun niitä tuodaan Euroopan yhteisöön.

               (10)

               On selvää, että edellä mainittujen myyntiraporttien on oltava kaikilta osin täydellisiä, kattavia ja virheettömiä ja että liiketoimissa noudatetaan täysimääräisesti sitoumuksen ehtoja.

               (11)

               Jotta sitoumuksen noudattaminen voitaisiin varmistaa, yritys sitoutui myös sallimaan tarkastuskäynnit toimitiloihinsa mainittujen neljännesvuosiraporttien paikkansapitävyyden tarkistamiseksi ja toimittamaan komissiolle kaikki tämän tarvitsemat tiedot.

               (12)

               Yritys sai jo varoituskirjeen komission yksiköiltä 28 päivänä lokakuuta 2003, koska se oli rikkonut sitoumusta laatimalla sitoumuslaskuja tuotteille, jotka eivät kuulu sitoumuksen soveltamisalaan mutta joihin muutoin sovelletaan polkumyynnin vastaisia toimenpiteitä. Varoituskirjeessä todettiin, että kun otetaan huomioon erityiset olosuhteet, joissa rikkomukset tapahtuivat, komissio ei aio peruuttaa sitoumuksen hyväksyntää, mutta se myös totesi, että jos sitoumusta vielä rikotaan, vaikka vain vähänkin, komission olisi vaikea pitää sitoumuksen hyväksyminen voimassa.

               (13)

               Yrityksen toimitiloihin Etelä-Afrikassa tehtiin tarkastuskäynti 5 ja 6 päivänä helmikuuta 2007. Tarkastuskäynti koski 1 päivän tammikuuta 2004 ja 31 päivän joulukuuta 2006 välistä ajanjaksoa.

         2.   Yrityksen toimitiloihin tehdyn tarkastuskäynnin tulokset

               (14)

               Tarkastuskäynnillä vahvistui, että yritys oli laatinut kahdessa tapauksessa sitoumuslaskun (laskut nro 935515 ja 935516) tuotteille, joihin sovelletaan polkumyynnin vastaisia toimenpiteitä mutta jotka eivät kuulu sitoumuksen soveltamisalaan. Sen vuoksi näissä liiketoimissa hyödynnettiin laittomasti polkumyyntitullin maksamisesta annettua vapautusta.

               (15)

               Tarkastuskäynnillä myös havaittiin, että yritys oli kerran jättänyt mukauttamatta yksikkömyyntihintaa maksuehtojen mukaisesti. Koska mukautusta ei tehty kustannuksiin, jotka liittyvät todelliseen maksuhetkeen, yksikkömyyntihinnat olivat alle sovellettavan vähimmäishinnan.

               (16)

               Lisäksi tarkastuskäynnillä vahvistettiin, että yritys laati useissa tapauksissa sitoumuslaskuja, jotka eivät olleet asetuksen (EY) N:o 1858/2005 liitteen mukaisia, koska niissä oli maininta ”For sale offshore, not to be sold within the European Union”.

               (17)

               Tutkittaessa tarkastuskäynnin kattaman ajanjakson aikana laadittuja sitoumuslaskuja havaittiin, että yhtä liiketoimea ei ollut sisällytetty komissiolle neljännesvuosittain toimitettavaan myyntiraporttiin. Lisäksi havaittiin, että yritys raportoi liiketoimista, joissa tavaroita ei ollut tarkoitettu luovutettavaksi vapaaseen liikkeeseen yhteisössä, ikään kuin ne olisi tarkoitettu luovutettavaksi vapaaseen liikkeeseen yhteisössä. Tarkastuskäynnillä myös havaittiin useita liiketoimia, jotka oli ilmoitettu kauttakuljetusmyynniksi, mutta käytännössä tavarat luovutettiin vapaaseen liikkeeseen yhteisössä. Epäselvyyksiä havaittiin myös neljännesvuosittaisissa sitoumusmyyntiä koskevissa raporteissa ja myyntiin liittyvissä laskuissa.

         3.   Perustelut sitoumuksen hyväksynnän peruuttamiselle

               (18)

               Koska yritys laati sitoumuslaskuja tarkasteltavana olevista tuotteista, jotka eivät kuuluneet sitoumuksen soveltamisalaan, ja näille liiketoimille myönnettiin polkumyyntitullin maksamisesta vapautus, joka oli tarkoitettu ainoastaan sitoumuksen soveltamisalaan kuuluville tuotteille, kyseessä on sitoumuksen rikkominen.

               (19)

               Yritys ei noudattanut velvoitetta käyttää vähimmäishintoja kaikessa soveltamisalaan kuuluvien tuotteiden myynnissä.

               (20)

               Sellaisten sitoumuslaskujen laatiminen, jotka eivät ole asetuksen (EY) N:o 1858/2005 liitteen mukaisia, voi vaikeuttaa tulliviranomaisten työtä, eivätkä ne pysty enää tehokkaasti valvomaan sitoumusta, minkä vuoksi sitoumus ei enää toimi käytännössä.

               (21)

               Johdanto-osan 17 kappaleessa esitettyjen seikkojen perusteella päätellään, että yrityksen neljännesvuosittain toimittamat sitoumusta koskevat myyntiraportit eivät olleet kaikilta osin täydellisiä, kattavia ja virheettömiä, minkä vuoksi ne eivät olleen riittävän luotettavia, jotta niitä voitaisiin käyttää sitoumuksen valvontaan. Myös raportointivelvoitteiden noudattamatta jättämistä pidetään sitoumuksen rikkomisena.

         4.   Kirjalliset huomautukset ja kuuleminen
   a)   Puutteelliset tiedot sitoumuksesta

               (22)

               Yritys myönsi kirjeessään, että sitoumuslaskujen ja raporttien laatimisessa tapahtui virheitä, koska yrityksessä ei ymmärretty sitoumuksen teknisiä säännöksiä, teksti luettiin väärin ja/tai yritys ei ottanut huomioon sitoumustekstiä. Kirjeessä ja 26 päivänä huhtikuuta 2007 järjestetyssä kuulemistilaisuudessa myös todettiin, että muutokset ylemmässä johdossa ja organisaatiouudistus vaikuttivat siihen, että sitoumuksen monimutkaisia vaatimuksia ei ymmärretty.

               (23)

               Yritys myös totesi vastaanottaneensa komission yksiköiden varoituskirjeen 28 päivänä lokakuuta 2003. Yritys kuitenkin väitti, että se ei ole saanut tarkastusraporttia, jossa olisi esitetty tehdyt virheet. Yrityksen mukaan se, että sille ei ilmoitettu tehdyistä virheistä, vaikutti siihen, että se ei muuttanut käytäntöään sitoumusraporttien laatimisessa tai pyrkinyt lisäämään tietojaan sitoumuksesta.

               (24)

               Vastauksena näihin väitteisiin voidaan todeta, että yritys sai 18 päivänä syyskuuta 2003 komissiolta kirjeen, jossa esitettiin yksityiskohtaisesti havaitut rikkomukset. Lokakuun 28 päivänä 2003 päivätyssä varoituskirjeessä ei enää toistettu rikkomuksia yksityiskohtaisesti vaan viitattiin aiempaan kirjeenvaihtoon komission ja yrityksen välillä.

               (25)

               Lisäksi on huomattava, että yritys on ehkä hieman sekoittanut asioita viitatessaan tarkastusraporttiin. Komissio ei tehnyt tarkastuskäyntiä ennen 28 päivänä lokakuuta 2003 päivätyn varoituskirjeen lähettämistä, koska rikkomukset, jotka johtivat varoituskirjeen lähettämiseen, vahvistettiin sitoumusraporttien analyysin perusteella. Komissio teki tarkastuskäynnin toukokuussa 2004, mutta koska tarkastus ei johtanut jatkotoimiin, yritykselle ei tarvinnut lähettää siihen liittyvää kirjettä.

               (26)

               Lisäksi yritys totesi kuulemistilaisuudessa, että tarkastuskäynnin jälkeen yritys tarkasteli uudelleen koko järjestelmäänsä paikan päällä tehdystä tarkastuksesta saatujen kommenttien perusteella tehdäkseen tarvittavat muutokset sitoumusvelvoitteiden noudattamiseksi.

               (27)

               Yrityksen puolustuksekseen esittämät väitteet siitä, että se ei ymmärtänyt sitoumusta, eivät muuta komission kantaa, jonka mukaan yritys ei noudattanut sitoumusvelvoitteita. On myös huomattava, että yritys oli jo aiemmin saanut varoituskirjeen sitoumuksen rikkomisesta, eikä se toteuttanut tarvittavia toimenpiteitä, jotta olisi vältetty uudet sitoumuksen rikkomiset. Jos sitoumuksen vaatimuksia ei ymmärretä, sitoumuksen valvonnan riittävyys ja luotettavuus vaarantuvat voimakkaasti.

         b)   Suhteellisuus

               (28)

               Yritys myönsi, että hintarikkomus oli tapahtunut kerran, koska se ei ollut tehnyt tarvittavia mukautuksia myyntihintaan myöhästyneen maksun osalta. Yritys väitti kuitenkin, että kaikkien muiden liiketoimien osalta myyntihinnat noudattivat tarkasti vähimmäishintoja. Lisäksi todettiin, että maksun myöhästyminen johtui ennakoimattomista olosuhteista, koska kyseinen asiakas maksaa yleensä ennakolta tavarat ennen lähetyksen toimittamista.

               (29)

               Näiden väitteiden osalta on syytä huomauttaa, että sitoumuksen mukaisesti yritys sitoutui varmistamaan, että sitoumuksen soveltamisalaan kuuluvan koko myynnin kattava nettomyyntihinta on vähintään sitoumuksessa määrätty vähimmäishinta.

               (30)

               Lisäksi suhteellisuuden osalta on todettava, että perusasetuksessa ei edellytetä suoraan eikä välillisesti, että sitoumuksen rikkomisen on koskettava vähimmäisosuutta myynnistä tai vähimmäishinnasta.

               (31)

               Tämä tulkinta on vahvistettu myös ensimmäisen oikeusasteen tuomioistuimessa, jonka tuomion mukaan mikä tahansa sitoumuksen rikkominen riittää siihen, että komissio voi peruuttaa hyväksyntänsä sitoumukselta (7).

               (32)

               Näin ollen yrityksen esittämät toimien suhteellisuuteen liittyvät perustelut eivät muuta komission näkemystä siitä, että sitoumusta on rikottu ja että sitoumuksen hyväksyntä olisi peruutettava.

         c)   Yrityksen toimiminen hyvässä uskossa

               (33)

               Yritys väitti, että toimittaessaan säännöllisiä raportteja komissiolle se uskoi, että raportit olivat kaikilta osin täydellisiä, kattavia ja virheettömiä.

               (34)

               Yritys ei missään vaiheessa yrittänyt raportoida virheellisiä tietoja tai pyrkinyt jättämään pois mitään vaadittuja tietoja.

               (35)

               Lisäksi yritys korosti sekä kirjeessään että kuulemisen aikana, että se sai etua sitoumuksen rikkomisesta ainoastaan kahdessa tapauksessa ja että virheitä ei tehty minkään kiertämisjärjestelyn puitteissa.

               (36)

               Edellä esitetyn perusteella on huomautettava, että yrityksen ei katsottu tarkoituksellisesti pyrkivän hyötymään sitoumuksen vaatimusten noudattamatta jättämisestä tai seurannan vaikeuttamisesta. Virheiden toistumisen vuoksi sitoumuksen moitteeton valvonta ei kuitenkaan toimi käytännössä.

         C.   PÄÄTÖKSEN 1999/572/EY KUMOAMINEN

               (37)

               Edellä esitetyn perusteella sitoumuksen hyväksyminen olisi peruttava ja komission päätös 1999/572/EY kumottava. Vastaavasti olisi sovellettava asetuksen (EY) N:o 1858/2005 1 artiklan 2 kohdalla käyttöön otettua lopullista polkumyynnin vastaista tullia,

         ON PÄÄTTÄNYT SEURAAVAA:
   1 artikla
   Kumotaan päätös 1999/572/EY.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 13 päivänä marraskuuta 2007.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).

      (2)  EYVL L 217, 17.8.1999, s. 1. Asetus sellaisena kuin se on muutettuna asetuksella (EY) N:o 1674/2003 (EUVL L 238, 25.9.2003, s. 1).

      (3)  EUVL L 299, 16.11.2005, s. 1. Asetus sellaisena kuin se on muutettuna asetuksella (EY) N:o 121/2006 (EUVL L 22, 26.1.2006, s. 1).

      (4)  EYVL L 217, 17.8.1999, s. 63. Päätös sellaisena kuin se on viimeksi muutettuna päätöksellä 2006/38/EY (EUVL L 22, 26.1.2006, s. 54).

      (5)  EUVL L 238, 25.9.2003, s. 13.

      (6)  EUVL C 203, 11.8.2004, s. 4.

      (7)  Ks. asia T-51/96, Miwon v. neuvosto (Kok. 2000, s. II-1841), 52 kohta; asia T-340/99 Arne Mathisen AS v. neuvosto (Kok. 2002, s. II-2905), 80 kohta.


Avis juridique important

|

E2001C1129(03)

Norjan päätökset liikennelupien myöntämisestä tai peruuttamisesta lentoliikenteen harjoittajien toimiluvista annetun asetuksen (ETY) N:o 2407/92 13 artiklan 4 kohdan mukaisesti

Virallinen lehti nro C 335 , 29/11/2001 s. 0023 - 0023

Norjan päätökset liikennelupien myöntämisestä tai peruuttamisesta lentoliikenteen harjoittajien toimiluvista annetun asetuksen (ETY) N:o 2407/92 13 artiklan 4 kohdan mukaisesti(2001/C 335/10)NORJALiikenneluvan peruuttaminenLuokka B: Liikenneluvat, joita asetuksen (ETY) N:o 2407/92 5 artiklan 7 kohdan a alakohdan rajoitus koskee>TAULUKON PAIKKA>


Avis juridique important

|

31999D0677

1999/677/EY: Neuvoston päätös, tehty 4 päivänä lokakuuta 1999, Euroopan yhteisön ja Kamputsean yhteistyösopimuksen tekemisestä

Virallinen lehti nro L 269 , 19/10/1999 s. 0017 - 0017

NEUVOSTON PÄÄTÖS,tehty 4 päivänä lokakuuta 1999,Euroopan yhteisön ja Kamputsean yhteistyösopimuksen tekemisestä(1999/677/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 ja 181 artiklan yhdessä 300 artiklan 2 kohdan ensimmäisen virkkeen sekä 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo, että1) perustamissopimuksen 177 artiklan mukaisesti yhteisön kehitysyhteistyöpolitiikalla olisi edistettävä kehitysmaiden kestävää taloudellista ja sosiaalista kehitystä, sopusointuista ja asteittaista yhdentymistä maailmantalouteen sekä köyhyyden torjuntaa näissä maissa, ja2) yhteisön olisi hyväksyttävä tavoitteidensa toteuttamiseksi ulkosuhteiden alalla Euroopan yhteisön ja Kamputsean yhteistyösopimus,ON PÄÄTTÄNYT SEURAAVAA:1 artiklaHyväksytään Euroopan yhteisön puolesta Euroopan yhteisön ja Kamputsean yhteistyösopimus.Sopimuksen teksti on tämän päätöksen liitteenä.2 artiklaNeuvoston puheenjohtaja tekee ilmoituksen, josta määrätään sopimuksen 21 artiklassa(2).3 artiklaKomissio, jota jäsenvaltioiden edustajat avustavat, edustaa yhteisöä sopimuksen 14 artiklassa tarkoitetussa sekakomitessa.4 artiklaTämä päätös julkaistaan Euroopan yhteisöjen virallisessa lehdessä.Tehty Luxemburgissa 4 päivänä lokakuuta 1999.Neuvoston puolestaK. HÄKÄMIESPuheenjohtaja(1) EYVL C 219, 30.7.1999, s. 189.(2) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.


title: Euroopan keskuspankin päätös (EU) 2017/103, annettu 11 päivänä tammikuuta 2017, yrityssektorin osto-ohjelman toteutuksesta annetun päätöksen (EU) 2016/948 muuttamisesta (EKP/2017/4)

text:
               20.1.2017

               FI

               Euroopan unionin virallinen lehti

               L 16/57

         EUROOPAN KESKUSPANKIN PÄÄTÖS (EU) 2017/103,
   annettu 11 päivänä tammikuuta 2017,
   yrityssektorin osto-ohjelman toteutuksesta annetun päätöksen (EU) 2016/948 muuttamisesta (EKP/2017/4)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan toisen alakohdan luettuna yhdessä 3.1 artiklan ensimmäisen luetelmakohdan ja 18.1 artiklan kanssa,
   sekä katsoo seuraavaa:

               (1)

               Euroopan keskuspankin päätöksellä (EU) 2016/948 (EKP/2016/16) (1), perustettiin yrityssektorin osto-ohjelma (jäljempänä ’CSPP-ohjelma’). CSPP-ohjelma muodostaa yhdessä katettuja joukkolainoja koskevan kolmannen osto-ohjelman, omaisuusvakuudellisten arvopaperien osto-ohjelman ja jälkimarkkinoilla toteutettavan julkisen sektorin omaisuuserien osto-ohjelman kanssa laajennetun omaisuuserien osto-ohjelman (jäljempänä ’APP-ohjelma’). APP-ohjelman tarkoituksena on parantaa edelleen rahapolitiikan välittymistä, edistää luotonantoa euroalueen taloudelle, helpottaa kotitalouksien ja yritysten lainanoton ehtoja sekä osaltaan vaikuttaa inflaatiovauhdin palautumiseen tasolle, joka on hintavakauden säilyttämiseen tähtäävän Euroopan keskuspankin (EKP) ensisijaisen tavoitteen mukaisesti keskipitkällä aikavälillä lähellä kahta prosenttia mutta hieman alle sen.

               (2)

               Omaisuuserien ostot APP-ohjelman puitteissa on oikeasuhteinen toimenpide hintakehitysnäkymiin liittyvien riskien pienentämiseksi, sillä se helpottaa edelleen rahatalouden ja rahoitusmarkkinoiden olosuhteita, mukaan lukien euroalueen yritysten ja kotitalouksien lainanoton kannalta merkityksellisiä olosuhteita, ja tukee näin euroalueen kokonaiskulutusta ja kokonaisinvestointeja, mikä viime kädessä vaikuttaa inflaatiovauhdin palautumiseen lähelle kahta prosenttia mutta alle sen keskipitkällä aikavälillä. APP-ohjelma on täysin sopusoinnussa eurojärjestelmän keskuspankeille perussopimuksesta johtuvien velvoitteiden kanssa, mukaan lukien keskuspankkirahoitusta koskeva kielto, eikä se heikennä eurojärjestelmän avoimen markkinatalouden ja vapaan kilpailun periaatteiden mukaista toimintaa.

               (3)

               EKP:n neuvosto päätti 8 päivänä joulukuuta 2016 hintavakauden säilyttämistä koskevan tehtävänsä mukaisesti muuttaa APP-ohjelman tiettyjä parametrejä APP-ohjelman tavoitteiden saavuttamiseksi. Muutokset ovat linjassa EKP:n neuvostolle kuuluvan rahapoliittisen tehtävän kanssa, ovat täysin sopusoinnussa eurojärjestelmän keskuspankeille perussopimuksista johtuvien velvoitteiden kanssa ja heijastavat asianmukaisesti riskienhallintaan liittyviä näkökohtia.

               (4)

               Tarkemmin sanoen APP-ohjelman mukaisten ostojen suunniteltua aikaväliä olisi pidennettävä joulukuun 2017 loppuun saakka tai tarvittaessa pitempään, ja joka tapauksessa siihen saakka, kunnes EKP:n neuvosto havaitsee inflaatiovauhdissa kestävän korjausliikkeen kohti tasoa, joka on sen keskipitkän aikavälin tavoitteen mukainen eli lähellä kahta prosenttia mutta hieman sen alle.

               (5)

               APP-ohjelman puitteissa markkinoille tarjottavan likviditeetin määrä yhteenlasketuissa kuukausittaisissa ostoissa tulisi edelleen olla 80 miljardia euroa maaliskuun 2017 loppuun saakka. Yhteenlaskettujen kuukausittaisten ostojen olisi oltava 60 miljardia euroa huhtikuusta 2017 joulukuun 2017 loppuun saakka, tai tarvittaessa pidempään ja joka tapauksessa niin kauan, kunnes EKP:n neuvosto havaitsee inflaatiokehityksessä inflaatiotavoitteensa mukaisen kestävän muutoksen. Jos talousnäkymät tulevat epäsuotuisemmiksi tai jos rahoitusmarkkinoiden olosuhteet eivät ole sopusoinnussa inflaatiovauhdin kestävän korjausliikkeen kanssa, EKP:n neuvosto aikoo laajentaa ohjelman kestoa ja/tai kokoa.

               (6)

               APP-ohjelman ostojen moitteettoman jatkuvan täytäntöönpanon tukemiseksi sen suunnitellun keston ajan, APP-ohjelman puitteissa olisi siinä määrin kuin se on välttämätöntä sallittava sellaisten arvopaperien ostot, joiden kokonaistuottoprosentti alittaa EKP:n talletuskoron

               (7)

               Päätös (EU) 2016/948 (EKP/2016/16) olisi näin ollen muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutos
   Korvataan päätöksen (EU) 2016/948 (EKP/2016/16) 2 artiklan 5 alakohta seuraavasti:

      ”5.   Sallittuja ovat sellaisten nimellisarvoisten yritysjoukkovelkakirjalainojen ostot, joiden negatiivinen (tai huonoin) kokonaistuottoprosentti on yhtä suuri kuin talletuskorko tai ylittää sen. Sellaisten nimellisarvoisten yritysjoukkovelkakirjalainojen ostot, joiden negatiivinen (tai huonoin) kokonaistuottoprosentti alittaa talletuskoron, ovat sallittuja siinä määrin kuin ne ovat välttämättömiä.”

   2 artikla
   Voimaantulo
   Tämä päätös tulee voimaan 13 päivänä tammikuuta 2017.

      Tehty Frankfurt am Mainissa 11 päivänä tammikuuta 2017.

            EKP:n neuvoston puolesta

            EKP:n puheenjohtaja

         Mario DRAGHI

      (1)  Euroopan keskuspankin päätös (EU) 2016/948, annettu 1 päivänä kesäkuuta 2016, yrityssektorin osto-ohjelman totetuttamisesta (EKP/2016/16) (EUVL L 157, 15.6.2016, s. 28).


title: Neuvoston päätös (EU) 2015/1860, annettu 13 päivänä lokakuuta 2015, Euroopan unionin ja Armenian tasavallan välisen viisumien myöntämisen helpottamista koskevan sopimuksen mukaisesti perustetussa sekakomiteassa Euroopan unionin puolesta esitettävästä kannasta sekakomitean työjärjestyksen hyväksymiseen

text:
               17.10.2015

               FI

               Euroopan unionin virallinen lehti

               L 273/9

         NEUVOSTON PÄÄTÖS (EU) 2015/1860,
   annettu 13 päivänä lokakuuta 2015,
   Euroopan unionin ja Armenian tasavallan välisen viisumien myöntämisen helpottamista koskevan sopimuksen mukaisesti perustetussa sekakomiteassa Euroopan unionin puolesta esitettävästä kannasta sekakomitean työjärjestyksen hyväksymiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 9 kohdan kanssa,
   ottaa huomioon viisumien myöntämisen helpottamista koskevan sopimuksen tekemisestä Euroopan unionin ja Armenian tasavallan välillä 22 päivänä lokakuuta 2013 annetun neuvoston päätöksen 2013/628/EU (1),
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan unionin ja Armenian tasavallan välinen sopimus viisumien myöntämisen helpottamisesta (2), jäljempänä ’sopimus’, tuli voimaan 1 päivänä tammikuuta 2014.

               (2)

               Sopimuksen 12 artiklassa määrätään, että osapuolet perustavat asiantuntijoiden sekakomitean, jäljempänä ’komitea’.

               (3)

               Sopimuksen 12 artiklan 4 kohdassa määrätään, että komitea vahvistaa työjärjestyksensä.

               (4)

               On aiheellista määrittää komiteassa unionin puolesta esitettävä kanta komitean työjärjestyksen hyväksymiseen,

         ON HYVÄKSYNYT TÄMÄN PÄÄTÖKSEN:
   1 artikla
   1.   Euroopan unionin ja Armenian tasavallan välisellä viisumien myöntämisen helpottamista koskevalla sopimuksella perustetussa sekakomiteassa Euroopan unionin puolesta esitettävä kanta sekakomitean työjärjestyksen hyväksymiseen perustuu tähän päätökseen liitettyyn sekakomitean päätösluonnokseen.
   2.   Unionin edustajat sekakomiteassa voivat sopia päätösluonnokseen tehtävistä vähäisistä teknisistä korjauksista ilman uutta neuvoston päätöstä.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 13 päivänä lokakuuta 2015.

            Neuvoston puolesta

            Puheenjohtaja

         J. ASSELBORN

      (1)  EUVL L 289, 31.10.2013, s. 1.

      (2)  EUVL L 289, 31.10.2013, s. 2.

      LUONNOS
      VIISUMIEN MYÖNTÄMISEN HELPOTTAMISTA KOSKEVAN EUROOPAN UNIONIN JA ARMENIAN TASAVALLAN VÄLISEN SOPIMUKSEN MUKAISESTI PERUSTETUN SEKAKOMITEAN PÄÄTÖS N:o …/2015,
      annettu … päivänä …kuuta …,
      sekakomitean työjärjestyksen hyväksymisestä
      SEKAKOMITEA, joka
      ottaa huomioon Euroopan unionin ja Armenian tasavallan välisen sopimuksen viisumien myöntämisen helpottamisesta, jäljempänä ’sopimus’, ja erityisesti sen 12 artiklan 4 kohdan,
      sekä katsoo, että kyseinen sopimus tuli voimaan 1 päivänä tammikuuta 2014,
      ON HYVÄKSYNYT TÄMÄN PÄÄTÖKSEN:
      1 artikla
      Puheenjohtajuus
      Euroopan unionin edustaja ja Armenian tasavallan edustaja toimivat yhdessä sekakomitean, jäljempänä ’komitea’, puheenjohtajina.
      2 artikla
      Komitean tehtävät
      1.   Sopimuksen 12 artiklan 2 kohdan mukaisesti komitean tehtävänä on erityisesti:

                  a)

                  valvoa sopimuksen täytäntöönpanoa;

                  b)

                  ehdottaa sopimukseen muutoksia tai lisäyksiä;

                  c)

                  ratkaista kiistoja, jotka johtuvat sopimuksen määräysten tulkinnasta tai soveltamisesta.

            2.   Komitea voi sopia suosituksista, jotka sisältävät ohjeita tai parhaita käytäntöjä sopimuksen täytäntöönpanon edistämiseksi.
      3 artikla
      Kokoukset
      1.   Komitea kokoontuu aina tarvittaessa jommankumman osapuolen pyynnöstä ja vähintään kerran vuodessa.
      2.   Osapuolet vuorottelevat kokouksen järjestäjinä, ellei toisin sovita.
      3.   Puheenjohtajat kutsuvat komitean kokoukset koolle.
      4.   Puheenjohtajat vahvistavat kokouksen päivämäärän ja toimittavat toisilleen tarvittavat asiakirjat kokouksen valmistelun kannalta riittävän aikaisin ja, jos mahdollista, 14 päivää ennen kokousta.
      5.   Kokouksen järjestävä osapuoli huolehtii logistisista järjestelyistä.
      4 artikla
      Valtuuskunnat
      1.   Osapuolet ilmoittavat toisilleen valtuuskuntiensa suunnitellun kokoonpanon viimeistään seitsemän päivää ennen kutakin kokousta.
      2.   Euroopan unionia edustaa komissio jäsenvaltioiden asiantuntijoiden avustamana.
      5 artikla
      Kokousten esityslistat
      1.   Puheenjohtajat laativat kutakin kokousta varten alustavan esityslistan viimeistään 14 päivää ennen kokousta. Alustavassa esityslistassa mainitaan asiat, joiden esityslistalle sisällyttämistä koskevan pyynnön jompikumpi puheenjohtaja on saanut viimeistään 14 päivää ennen kokousta.
      2.   Kumpikin osapuoli voi toisen osapuolen suostumuksella lisätä asioita alustavalle esityslistalle milloin tahansa ennen kokousta. Asioiden lisäämistä alustavalle esityslistalle on pyydettävä kirjallisesti, ja pyynnöt on otettava huomioon mahdollisuuksien mukaan.
      3.   Puheenjohtajat hyväksyvät lopullisen esityslistan kunkin kokouksen alussa. Jos osapuolet niin sopivat, esityslistalle voidaan ottaa alustavan esityslistan ulkopuolelta jokin asia, jota käsitellään mahdollisuuksien mukaan.
      6 artikla
      Kokousten pöytäkirjat
      1.   Kokouksen järjestävän osapuolen puheenjohtaja laatii pöytäkirjan luonnoksen mahdollisimman pian.
      2.   Pöytäkirjassa on yleensä mainittava kustakin esityslistan kohdasta

                  a)

                  komitealle toimitetut asiakirjat;

                  b)

                  lausunnot, joiden mukaan ottamista osapuoli on pyytänyt; sekä

                  c)

                  tietystä asiasta tehdyt päätökset ja päätelmät sekä annetut suositukset.

            3.   Pöytäkirjassa on myös ilmoitettava kummankin kokoukseen osallistuneen valtuuskunnan jäsenet ja heidän edustamansa ministeriö, virasto tai toimielin.
      4.   Komitea hyväksyy pöytäkirjan seuraavassa kokouksessaan.
      7 artikla
      Komitean päätökset ja suositukset
      1.   Komitea tekee päätökset yksimielisesti.
      2.   Komitean päätösten nimenä on ”päätös”, jonka jäljessä on järjestysnumero ja aihe. Lisäksi on ilmoitettava päätöksen voimaantulopäivä. Päätösten allekirjoittajia ovat osapuolten puolesta toimimaan valtuutetut komitean edustajat. Päätökset laaditaan kahtena kappaleena, jotka molemmat ovat yhtä todistusvoimaisia.
      3.   Komitean suosituksiin sovelletaan 1 ja 2 kohtaa soveltuvin osin.
      8 artikla
      Kulut
      1.   Kumpikin osapuoli vastaa sille komitean kokouksiin osallistumisesta aiheutuvista kuluista, kuten henkilöstö-, matka- ja oleskelukuluista sekä posti- ja televiestintäkuluista.
      2.   Kokousten järjestämisestä aiheutuvista muista kuluista vastaa tavallisesti kokouksen järjestävä osapuoli.
      9 artikla
      Hallinnolliset menettelyt
      1.   Komitean kokoukset eivät ole julkisia, ellei komitea toisin päätä.
      2.   Komitean pöytäkirjoja ja muita asiakirjoja on käsiteltävä luottamuksellisesti.
      3.   Puheenjohtajien yhteisellä sopimuksella kokouksiin voidaan kutsua osanottajia, jotka eivät ole osapuolten tai jäsenvaltioiden virkamiehiä, ja heitä koskevat samat salassapitovaatimukset.
      4.   Osapuolet voivat järjestää lyhyitä tiedotustilaisuuksia tai tiedottaa muulla tavoin komitean kokouksista asiasta kiinnostuneelle yleisölle.
      10 artikla
      Voimaantulo
      Tämä päätös tulee voimaan päivänä, jona se hyväksytään.

               Euroopan unionin puolesta

               Armenian tasavallan puolesta

      TYÖJÄRJESTYKSEEN LIITETTY YHTEINEN JULISTUS
      Sopimuksen jatkuvan, yhdenmukaisen ja moitteettoman täytäntöönpanon varmistamiseksi Armenian tasavalta, jäsenvaltiot ja Euroopan komissio pitävät sekakomitean virallisten kokousten välillä yhteyttä epävirallisesti kiireellisten kysymysten ratkaisemiseksi. Ne esittävät sekakomitean seuraavalle kokoukselle selonteon näistä kysymyksistä ja epävirallisesta yhteydenpidosta.